Geert Lageveen

Geert Lageveen (Drachten, 19 maaie 1961) is in Fryske toaniel, telefyzje- en filmakteur. Hy hat in soad gastrollen hân yn Nederlânske telefyzjesearjes, en spile fan 2002 oant 2003 ien fan de haadrollen yn de dramasearje Ernstige Delicten.

 Biografy 
Hy studearre fan 1982 oant 1986 oan de Tonielskoalle Amsterdam en rjochte nei syn slagjen it toanielselskip Illyrie op mei twa klasgenoaten.Geert Lageveen Bureau Grosfeld Foar dit selskip skriuwde hy stikken, wylst er teffens meidie as akteur by ferskate teatergroepen yn Nederlân.

Wyls wie hy ek te sjen yn films as De Bunker (1992) mei ûnder oaren Thom Hoffman en Huub van der Lubbe, Richting Engeland (1993) mei Peter Faber dêr't hy in haadrol yn hie en Lang leve de koningin (1995), mei Monique van de Ven as de keninginne. Ek wie hy te sjen yn telefyzjesearjes as Baantjer, Unit 13, In naam der Koningin en Wilhelmina. Yn 2002 krige hy in wichtige haadrol yn de dramasearje Ernstige Delicten fan de VARA, dêr't hy twa seizoenen lang yn te sjen wie as resjersjeur Remco Doeksen. Fierders hie hy noch filmrollen yn Mariken (2000), Kees de jongen (2003) en Afblijven. Ek wie hy te sjen yn Fryske produksjes: yn 2006 as Jedde yn de film Sportman fan de ieu en in jier letter yn Dankert & Dankert.

As regisseur hat Lageveen ûnder oare twa foarstellings regissearre fan it kabaretduo Plien en Bianca. Hy fersoarget mei yngong fan it teaterseizoen 2008-2009 foar de tredde kear de rezjy foar Veldhuis en Kemper, dy't yn it nije seizoen mei de foarstelling Tijd heeft alle zonden op de planken stean sille.

Sûnt 2000 is hy ferbûn oan it toanielselskip Orkater, dêr't hy tegearre mei akteur Leopold Witte stikken foar skriuwt. Hjirta hearre ûnder mear Conijn van Olland, De Gouden Eeuw, IK en Bloedband, dêr't it duo tagelyk yn meispilet. Lageveen en Witte reizgen fan 29 april oant 15 maaie 2008 nei Uruzgan as tarieding op harren nije stik Kamp Holland, dat fan novimber ôf opfierd wurdt.Orkater speelt Kamp Holland Orkater.nl (2008)

 Filmografy
 1992 - De Bunker - Schrander
 1993 - Richting Engeland - Hans
 1995 - Lang leve de koningin - Heit Victor
 1996 - Baantjer: De Cock en de moord op papier - Jan Molenaar
 1996 - Unit 13 - Bart van Maurik
 1996 - In naam der Koningin - Sersjant Ommeland
 1999 - Baantjer: De Cock en de moord op de schandknaap - Joost Rood
 2000 - Mariken - Broeder Willem
 2001 - Wilhelmina - Bernhard
 2002 - Ernstige Delicten - Remco Doeksen (2002-2003)
 2003 - Kees de jongen - Frânske master
 2004 - Baantjer: De Cock en de moord op afstand - Jelle de Vries
 2006 - Sportman fan de ieu - Jedde
 2006 - Afblijven - Heit Jordi
 2007 - Dankert & Dankert: Frjemd bloed: Diel 1 - Evert Wiebenga
 2008 - Toren C - Geert
 2010 - Sint - wetterplysjeman #3
 2011 - De bende van Oss - amtner
 2013 - Dokter Tinus ôfl: Op de vlucht - Camiel Broekhorst 2014 - Moordvrouw
 2014 - A'dam en E.V.A.- Waarman Hajo van Velzen
 2015 - SpangaS in actie - Hulsman

 Keppeling om utens 

  Webside Orkater

 Boarnen 

Kategory:Frysk toanielakteur
Kategory:Frysk telefyzje-akteur
Kategory:Frysk filmakteur
Kategory:Frysk toanielregisseur
Kategory:Nederlânsk filmakteur
Kategory:Nederlânsk telefyzje-akteur
Kategory:Nederlânsk toanielakteur
Kategory:Nederlânsk toanielregisseur
Kategory:Nederlânsk persoan fan Frysk komôf
Kategory:Persoan berne yn Drachten
Kategory:Persoan berne yn 1961